
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 34P/21/2026 2326200461 30. 04. 2026 JUDr. Daša Szabó ECLI:SK:OSGA:2026:2326200461.3
Rozsudok bez odôvodnenia Okresný súd Galanta, v konaní pred sudkyňou JUDr. Dašou Szabó, vo veci navrhovateľa - manžela: A. B., nar. XX.XX.XXXX, trvale bytom C. XXX/XX, D., toho času bytom A. XXX, D., v konaní zastúpený: JUDr. Ivan Rendek advokátska kancelária, s.r.o., so sídlom Šafárikova 1527/47, Galanta, a manželky navrhovateľa: E. F. B. G., H. G., nar. XX.XX.XXXX, trvale bytom I. X, D., toho času bytom J. C. XXX/XX, D., v konaní zastúpená: Advokátska kancelária JUDr. Peter Wolf, s.r.o. so sídlom Hlavná 949/53, Galanta, o návrhu na rozvod manželstva a úpravu práv a povinností na čas po rozvode manželstva k maloletému dieťaťu: B. B., nar. XX.X.XXX, bytom ako matka, v konaní zastúpené kolíznym opatrovníkom Úradom práce, sociálnych vecí a rodiny Galanta, takto rozhodol: 8 ... I. Súd manželstvo navrhovateľa: A. B., nar. XX.XX.XXXX a manželky: E. F. B. G., H. G., nar. XX.XX.XXXX, uzatvorené dňa XX.XX.XXXX v D., zapísané v knihe manželstiev matričného úradu D., vo zväzku K., ročník XXXX, strana XXX, poradové číslo XX, rozvádza. II. Súd schvaľuje rodičovskú dohodu v nasledujúcom znení: Maloleté dieťa: B. B., nar. XX.X.XXXX sa na čas po rozvode manželstva zveruje do osobnej starostlivosti matky. Obaja rodičia majú právo maloleté dieťa zastupovať a spravovať jeho majetok. Otec sa zaväzuje prispievať na výživu maloletého dieťaťa sumou XXX,- eur mesačne, počnúc dňom právoplatnosti výroku rozhodnutia súdu o rozvode manželstva, ktoré výživné je splatné vždy do 15. dňa toho ktorého mesiaca vopred k rukám matky maloletého dieťaťa. Otec je oprávnený stretávať sa s maloletým dieťaťom v rámci úpravy bežného styku: - každý nepárny kalendárny týždeň od piatku od 17,00 hod. do nedele do 17,00 hod. Otec je oprávnený stretávať sa s maloletým dieťaťom počas sviatkov a prázdnin v špeciálnom režime, ktorý má prednosť pred úpravou bežného styku, a to: - každý párny kalendárny rok počas veľkonočných sviatkov od 17:00 hod. dňa, ktorý bezprostredne predchádza prvému dňu začiatku prázdnin do utorka do 17:00 hod. nasledujúceho kalendárneho týždňa; - každý nepárny kalendárny rok počas jarných prázdnin od piatka predchádzajúceho začiatku prázdnin od 17:00 hod. do nedele nasledujúcej po skončení prázdnin do 17:00 hod.; - každý párny kalendárny rok počas jesenných prázdnin od 17:00 hod. dňa predchádzajúceho prvému dňu prázdnin do 17:00 hod. posledného dňa jesenných prázdnin; - každý kalendárny rok počas letných prázdnin od 30. júna od 17:00 hod. do 15. júla do 17:00 hod. a od 01. augusta od 17:00 hod. do 15. augusta do 17:00 hod.; - každý nepárny kalendárny rok počas zimných prázdnin od 17:00 hod. dňa, ktorý predchádza prvému dňu prázdnin do 27. decembra do 10:00 hod. a od 02. januára nasledujúceho párneho kalendárneho roka od 17:00 hod. do posledného dňa prázdnin do 17:00 hod.;
- každý párny kalendárny rok počnúc rokom 2026 počas zimných prázdnin od 27. decembra od 10:00 hod. do 2. januára nasledujúceho kalendárneho roka do 17:00 hod.. Styk maloletého dieťaťa s otcom bude prebiehať tak, že otec si vždy maloleté dieťa vyzdvihne v mieste bydliska matky a po ukončení styku maloleté dieťa na tomto mieste matke odovzdá. III. Žiaden z účastníkov nemá nárok na náhradu trov konania. Poučenie: 8 ... Proti výroku II. tohto rozsudku, ktorým bola schválená rodičovská dohoda, v súlade s ustanovením § 355 ods. 1 CSP v spojení s § 122 CMP nie sú rodičia oprávnení podať odvolanie. Proti výroku I. a III. nemožno podať odvolanie, nakoľko sa tohto svojho práva účastníci konania v súlade s ustanovením § 368 Civilného sporového poriadku po vyhlásení rozhodnutia pred súdom účinne vzdali. Manžel, ktorý prijal priezvisko druhého manžela, môže do 3 mesiacov po právoplatnosti rozhodnutia o rozvode oznámiť úradu, poverenému viesť matriky, že prijíma opäť svoje predchádzajúce priezvisko. Písomné vyhotovenie rozhodnutia v zmysle § 221 písm. a) Civilného sporového poriadku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP).

